b'\n_START_ARTICLE_\nFrance Ivan\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1954 na ljubljanski Fakulteti za arhitekturo se je od 1954-1960 izpopolnjeval na \xc5\xa0vedskem, nato je do 1963 delal na Urbanisti\xc4\x8dnem in\xc5\xa1titutu Slovenije. Ivan\xc5\xa1ek je eden od ustanoviteljev kluba Barva in oblika (1961) in podjetja Interier (1965, pozneje Ambient), ki je zdru\xc5\xbeevalo projektiranje in trgovino z izbranimi izdelki za notranjo opremo; tu je bil direktor do upokojitve 1979. Med njegova najpomembnej\xc5\xa1a dela \xc5\xa1tejejo urbanisti\xc4\x8dno-arhitekturna zasnova soseske Murgle v Ljubljani (1965-1968), domova za upokojence na Poljanah (1976) in Trnovem (1981) v Ljubljani ter \xc5\xa1ola za slepo mladino v \xc5\xa0kofji Loki. Za svoje delo je prejel nagrado mesta Ljubljane (1966), Ple\xc4\x8dnikovo nagrado (1973), skupaj z \xc5\xbeeno Marto tudi nagrado IKEA (K\xc3\xb6benhavn, 1986) in Ple\xc4\x8dnikovo medaljo (1987)._NEWLINE_\xc5\xbde kot \xc5\xa1tudent je urejal arhitekturne publikacije (Zbornik oddelka za arhitekturo na Univerzi v Ljubljani in revijo Arhitekt), pozneje pa pisal \xc4\x8dlanke o arhitekturni problematiki.'